
Dopolnjen osnutek Odloka o spremembah in dopolnitvah 

Odloka o sprejetju zazidalnega načrta za severno obrtno industrijsko cono 

mesta Murska Sobota (območje 1. faze)


	
	 J A V N A   R A Z G R N I T E V

O B R A Z L O Ž I T E V
M E S T N E    U P R A V E 


PRAVNA PODLAGA 

Postopek izdelave in sprejemanja predmetnega akta poteka na podlagi Zakona o prostorskem načrtovanju ZPNačrt (Uradni list RS, št. 33/07, 70/08 – ZVO-1B, 108/09, 80/10 – ZUPUDPP, 43/11 – ZKZ-C, 57/12, 57/12 – ZUPUDPP-A, 109/12, 35/13 in 14/2015 - ZUUJFO) in na podlagi Pravilnika o vsebini, obliki in načinu priprave občinskega podrobnega prostorskega načrta (Uradni list RS, št. 99/2007).

Prostorski akt, katerega se s tem postopkom spreminja in dopolnjuje, je bil sprejet z Odlokom o sprejetju zazidalnega načrta za severno obrtno industrijsko cono mesta Murska Sobota (Uradni list RS, št. 8/04 z dne 30.1.2004). Z uveljavitvijo sprememb in dopolnitev zazidalnega načrta se bo delno prostorski akt preklical v delu, ki se bo na novo definiral.

Podrobni prostorski akti občine, kot je sprememba predmetnega zazidalnega načrta, morajo biti usklajeni tudi z hierarhično višjim aktom, kot je Odlok o občinskem prostorskem načrtu Mestne občine Murska Sobota – OPN (Uradni list RS, št. 63/2014). V njem je območje, ki ga podrobneje obravnava sprememba zazidalnega načrta, opredeljeno kot zazidljivo. Območje spada po določilih 35. člena v enoto urejanja prostora SO 81, IP – površine za industrijo. V  območja »I – OBMOČJA PROIZVODNIH DEJAVNOSTI« se umeščajo objekti, ki so pretežno namenjena industrijskim, proizvodnim in spremljajočim storitvenim in servisnim dejavnostim. V določbah 89. člena OPN je navedeno, da se upoštevajo prostorsko izvedbeni pogoji, ki so določeni v veljavnem zazidalnem načrtu. Upoštevati se morajo tudi določbe drugih členov OPN.

RAZLOGI IN CILJI ZA SPREJEM AKTA

Investitor je izkazal namero, da želi na eni izmed parcel graditi samostojni trgovski objekt. Odlok o sprejetju zazidalnega načrta za severno obrtno industrijsko cono mesta Murska Sobota (Uradni list RS, št. 8/04), je bil izdelan v letu 2003. Takrat investitorji in s tem natančne vsebine, za večino objektov niso bili znani, zato so se dejavnosti, pozidava in gabariti objektov predvideli le z osnovnimi opisi. 

Na podlagi Odloka o sprejetju zazidalnega načrta za severno obrtno industrijsko cono mesta Murska Sobota (Uradni list RS, št. 8/04) investitor ni mogel dobiti gradbenega dovoljenja, zato se morajo določbe prostorskega akta spremeniti po postopku kot ga predpisuje Zakon o prostorskem načrtovanju. 

Ker se spremembe in dopolnitve zazidalnega načrta nanašajo samo na posamično poseg v prostor oz. na natančnejšo opredelitev dejavnosti samostoječih objektov, ki ne vpliva na celovitost načrtovanih prostorskih ureditev ter na rabo sosednjih zemljišč in objektov, se izvede skrajšani postopek sprememb in dopolnitev zazidalnega načrta, kar dovoljuje zgoraj navedeni zakon. 

OCENA STANJA

Kompleks zajema parcele v severno obrtni industrijski coni na vzhodni strani naselja Nemčavci, ki se nahaja v 1. fazi južno od predvidene železniške obvozne proge. 

Za to območje je v odloku zapisano, da se predvideva gradnja objektov pretežno obrtno-storitvene in proizvodne dejavnosti ter trgovsko-poslovnih funkcij v manjših gabaritih. V opisnem delu, ki je v prilogi veljavnega prostorskega akta, je zapisano podobno, da so v 1. fazi -  južno od železniške obvozne proge zastopane pretežno obrtno proizvodne in servisne dejavnosti ter trgovsko-poslovne dejavnosti  - vse v sorazmerno manjših gabaritnih rastrih. Torej določila veljavnega odloka umestitev objektov s trgovsko dejavnost dovoljujejo. Ker pa določila odloka niso zapisana tako natančno, da bi se lahko sprejela odločitev o gradnji samostojnih trgovskih objektov na posameznih parcelah, se mora prostorski akt spremeniti in dopolniti. 

Vsa določila veljavnega zazidalnega načrta bodo ostala nespremenjena spremeni se samo opis možnih dejavnosti. Tudi že zgrajena infrastruktura se ne bo spreminjala.
FINANČNE IN DRUGE POSLEDICE

Finančna sredstva za izdelavo spremembe akta zagotovi investitor FINIMO d.o.o., Lendavska ulica 5A, 9000 Murska Sobota.
PRIPRAVLJAVEC, NAROČNIK TER IZDELOVALEC PROSTORSKEGA AKTA

Pripravljavec prostorskega akta je Mestna občina Murska Sobota. Pobudo za izdelavo novega prostorskega akta je podal investitor FINIMO d.o.o. .Osnutek prostorskega akta je izdelalo podjetje PROJEKTIVNI BIRO LAZAR d.o.o. iz Murske Sobote, kot pooblaščeni prostorski načrtovalec.
POSTOPEK IZDELAVE PROSTORSKEGA AKTA

V skladu z 61. a členom Zakona o spremembah in dopolnitvah zakona o prostorskem načrtovanju (ZPNačrt-A), (Uradni list RS, št. 108/09) se izvede skrajšani postopek priprave sprememb in dopolnitev zazidalnega načrta.  

V tabeli so navedena že izvedena dejanja in še potrebne nadaljnje aktivnosti:

	31.8.2015
	Pobudo za začetek postopka podal investitor

	23.9.2015
	Župan sprejel Sklep o pričetku

	9.10.2015
	Objava Sklepa o pričetku, Uradni list RS, št. 76/2015

	14.10.2015
	Sklep o pričetku objavljen na občinskem spletu

	›
	Priprava osnutka akta

	20.10.2015
	Prostorski načrtovalec poda vlogo za izdajo in pridobitev smernic NUP v roku 15 dni in vloga na MOP za izdajo odločbe glede izdelave CPVO

	21.10.2015
	MOMS izda svoje smernice k aktu

	3.11.2015
	Odločba MOP št. 35409-169/2015/3, CPVO ni potrebno izdelati  

	›
	Priprava dopolnjenega osnutka akta in usklajevanje s posameznimi nosilci urejanja prostora

	17.11.2015
	Načrtovalec posreduje prejete smernice na MOMS

	17.11.2015
	Župan sprejel Sklep z javnim naznanilom glede javne razgrnitve in javne obravnave

	27.11.2015
	Sklep o javni razgrnitvi objavljen v Uradnem listu RS, št. 90/2015

	27.11.2015
	Sklep z javnim naznanilom o javni razgrnitvi objavljen na občinskem spletu in na oglasni deski MOMS

	8.12.– 23.12.
	Javna razgrnitev na sedežu uprave MOMS,  MČ in KS Nemčavci -  najmanj 15 dni

	›
	Poslana vabila svetnikom in medijem

	›
	Objave vabil na javno obravnavo v medijih

	16.12.2015
	Javna obravnava –  velika sejna dvorana MOMS ob 16.00 uri

	›
	Priprava stališč do pripomb

	
	Odbor za urbanizem in urejanje prostora ter gospodarsko infrastrukturo, pred sejo

	
	I. obravnava odloka ter stališč do pripomb, na seji Mestnega sveta

	
	Javna objava stališč do pripomb na spletni strani občine in na oglasni deski MOMS

	
	Pridobitev vseh pozitivnih mnenj na korigiran predlog v roku 15 dni

	
	Odbor za urbanizem in urejanje prostora ter gospodarsko infrastrukturo, pred sejo

	
	II. obravnava predloga predmetnega akta, na seji Mestnega sveta

	
	po sprejetju objava Odloka v Uradnem listu RS in na spletni strani občine


OPIS ZASNOVE

Natančnejšo obrazložitev, ki je v prilogi, je podal tudi izdelovalec prostorskega akta PROJEKTIVNI BIRO LAZAR d.o.o. iz Murska Sobote.
CELOVITA PRESOJA VPLIVOV NA OKOLJE 

Ministrstvo za okolje in prostor, Direktorat za okolje je podalo odločbo št. 35409-169/2015/3 z dne 3.11.2015 s katero se ugotavlja, da izdelava celovite presoje vplivov na okolje ni potrebna.

SMERNICE K IZDELAVI PROSTORSKEGA AKTA

V postopku izdelave predmetnega prostorskega akta so bile zaprošene tudi smernice vseh pristojnih služb oz. nosilcev urejanja prostora (NUP), kot je bilo določeno v Sklepu o pričetku izdelave tega akta. Prejete smernice s podanimi pogoji so v pripravljenem gradivu upoštevane. 
OBSEG GRADIVA ZA JAVNO RAZGRNITEV
· Sklep z javnim naznanilom o javni razgrnitvi dopolnjenega osnutka odloka o spremembah in dopolnitvah Odloka o sprejetju zazidalnega načrta za severno obrtno industrijsko cono mesta Murska Sobota (območje 1. faze), (Uradni list RS, št. 90/2015);

· Dopolnjen osnutek Odloka o spremembah in dopolnitvah Odloka o sprejetju zazidalnega načrta za severno obrtno industrijsko cono mesta Murska Sobota (območje 1. faze);

· Obrazložitev Mestne uprave MOMS – postopki izdelave akta;
· Obrazložitev prostorskega načrtovalca;

· Odlok o sprejetju zazidalnega načrta za severno obrtno industrijsko cono mesta Murska Sobota (območje 1. faze), (Uradni list RS, št. 8/2004 z dne 30.1.2004)

GRAFIČNO GRADIVO:
· Pregledna situacija z območjem obdelave
· Gradbena situacija 

· Izrez iz ZN SOIC iz leta 2004 


· Prikaz območja na letalskem posnetku

Pripravili:

Oddelek za infrastrukturo, okolje in prostor ter gospodarske javne službe, Mestna občina Murska Sobota 
ter izdelovalec akta PROJEKTIVNI BIRO LAZAR d.o.o. iz Murske Sobote

